Ir-Regolament tal-Kummissjoni (KEE) Nru 1547/89
tat-2 ta’ Ġunju 1989
li jemenda r-Regolament (KEE) Nru 2185/87 dwar il-pagament lura ta’ rifużjoni tal-esportazzjoni għal ċerti prodotti agrikoli esportati fil-għamla ta’ ċerti oġġetti mhux koperti bl-Anness II tat-Trattat u biex jiġu mposti ammonti kumpensanti tal-adeżjoni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2727/75 tal-Kunsill tad-29 t’Ottubru 1975 dwar l-organiżżazzjoni komuni tal-kummerċ taċ-ċereali [1], kif l-aħħar emendat bir-Regolament (KEE) Nru 1213/89 [2], u partikolarment l-Artikolu 16(6) tiegħu,
Wara li kkunsidrat ir-Regolament tal-Kunsill (KEE) Nru 1785/81 tat-30 ta’ Ġunju 1981 dwar l-organiżazzjoni komuni fis-swieq tas-settur taz-zokkor [3], kif l-aħħar emendat bir-Regolament (KEE) Nru 1069/89 [4], u partikolarment l-Artikolu 19(7) tiegħu,
Billi Regolament tal-Kummissjoni (KEE) Nru 2185/87 [5], kif l-aħħar emendat bir-Regolament (KEE) Nru 164/89 [6], jipprovdi f’ċerti każi għal pagament lura ta’ rifużjoni kalkulati fuq il-bażi tal-kwantitajiet stabbiliti fl-Anness tiegħu;
Billi l-prodotti skond il-kodiċi CN 380910 huma suġġetti għal rifuzjoni tal-esportazzjoni li jkunu ogħla mid-dazji imposti fuq importazzjoni fil-Komunità; billi dawk il-prodotti għandhom għalhekk ikunu nklużi fl-iskop tar-Regolament (KEE) Nru 2185/87 sabiex ikun evitat benefiċċju mhux xieraq lill-operaturi;
Billi l-miżuri li hemm dispożizzjonijiet dwarhom f’dan ir-Regolament huma bi qbil mal-opinjonijiet tal-Kumitati ta’ Ġestjoni rilevanti,,
ADOTTAT DAN IR-REGOLAMENT:
Artikolu 1
L-Anness tar-Regolament (KEE) Nru 2185/87 huwa issa mibdul bl-Anness ta’ hawn.
Artikolu 2
Dan ir-Regolament għandu jidħol b’effett fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-2 ta’ Gunju 1989.